Sag anlagt den 27. juni 2024 – EH mod Kommissionen
(Sag T-322/24)
Processprog: fransk
Parter
Sagsøger: EH (ved advokat N. de Montigny)
Sagsøgt: Europa-Kommissionen
Sagsøgerens påstande
Afgørelsen af 11. august 2023 om ikke at opføre sagsøgerens navn på reservelisten med de kandidater, der har bestået udvælgelsesprøven EPSO/AD/382/20, annulleres.
Afgørelsen om afslag på klagen af 21. marts 2024 annulleres om nødvendigt i det omfang, den supplerer eller ændrer afgørelsen af 11. august 2023.
Sagsøgte tilpligtes at betale sagsomkostningerne.
Søgsmålsgrunde og væsentligste argumenter
Til støtte for søgsmålet har sagsøgeren fremsat et enkelt anbringende, hvormed det gøres gældende, at der er sket en tilsidesættelse af begrundelsespligten, og at der er modsigelser mellem de karakterer, der er opnået ved en række efter hinanden følgende eksamener, hvilket viser, at der er foretaget en åbenbart urigtig bedømmelse af de samme kompetencer.
____________